GiliGold/VAD_KnessetCorpus huggingface dataset:
<סלח אבו אלקיעאן: אבל הרבה שנים לא נשמענו
זאב בנימין בגין: אז הם ישמעו, כולם יהיו פה.
<קריאה: לא ישמעו את - - -
זאב בנימין בגין: זה הסבב הראשון, חברי הכנסת, כך למדתי שנהוג בוועדות.
זאב בנימין בגין: חבר כנסת שיוותר על זכות הדיבור שלו יוכל - - -
איתן ברושי: כבוד יושב הראש, אני מוכן לוותר בתנאי שידבר מישהו מהם.
זאב בנימין בגין: בסדר, תדבר, אני אתן הזדמנות גם לאחרים.
זאב בנימין בגין: זה סדר הרישום, חברים, אל תקשו עליי, איימן, חברי הכנסת יציגו את דעתם, תהיה הזדמנות גם לאחרים.
איימן עודה: אדוני היושב ראש, אתה תחליט, יש פה התושבים עצמם, אולי נשמע אחד מהם לפני שאנחנו מדברים.
זאב בנימין בגין: אני מציע, תודיעו לי, חבר כנסת שמוותר נמשיך בתור ויהיה זמן.
מסעוד גנאים: אני מוותר אבל התור של - - -
זאב בנימין בגין: אתם נציגי הציבור, חבל, איימן, - - -
<קריאה: אין זמן.
זאב בנימין בגין: נדאג שיהיה, נדאג, אבל אתם תדאגו חבריי חברי הכנסת, שיהיה זמן גם לאורחים ואחר כך נמשיך בסדר.
איימן עודה: אבל אתה היושב ראש, הוא הקובע.
זאב בנימין בגין: ניתן לחברי כנסת אחדים, מי שמוותר מוותר.
זאב בנימין בגין: נעשה סבב, אחר כך נחזור לחברי הכנסת, ככל שייוותרו.
איימן עודה: אדוני היושב ראש, חבריי, חברי הכנסת, חברות הכנסת, - - - אום אל חיראן, אהלן וסהלן - - - .
איימן עודה: פתאום אין בעיה לגור במקומות הללו, פתאום אין בעיה תיכנונית, אין בעיה סביבתית, אפשר לגור אבל לא הם אלא אחרים.
איימן עודה: המקרה הזה כל כך ברור, לא ערבים אלא יהודים כן יכולים לגור באותו המקום.
איימן עודה: אני רוצה לדבר על החלטת בית המשפט.
איימן עודה: קודם כל, במדינת ישראל לא מקיימים החלטות בית משפט כאשר לא רואים שזה נכון, כמו במקרה של - - - .
איימן עודה: פה, עכשיו, רוצים לקיים אז בואו נדבר על החלטת בית המשפט.
איימן עודה: בית המשפט הבין שהאנשים הם לא פולשים, הבין שהם בני רשות ואפילו בהצעה של רוב מול מיעוט פנו למדינה, ביקשו לנהל דיון בשאלה האם אפשר שהם יישארו במקומם, בתוך העיר חיראן, אפילו בהחלטה עצמה, כלומר "במידה ומישהו רוצה לקדם שהם יישארו במקומם בתוך חיראן אז זה חלק ממהות החלטת בית המשפט".
איימן עודה: חוץ מזה, כאשר יש אדם שזכה בבית המשפט אז יש לו את כל הזכות גם לוותר, אולי לוותר חלקית אבל בכך הוא לא פוגע בהחלטת בית המשפט.
איימן עודה: אני רוצה לראות דבר מבחינה פוליטית ומבחינת ניסיונות העבר.
איימן עודה: פעם הייתה ממשלה פה שהכירה בכפרים בלתי מוכרים בצפון.
איימן עודה: הכירה בכפר - - - יום למחרת כולם שמו יד על הראש ואמרו: למה לא היכרנו קודם?
איימן עודה: זה טוב לכולם.
איימן עודה: כולם אומרים שהאזור הכושל ביותר במדינה הוא הנגב.
איימן עודה: בוודאי שהוא הכושל ביותר, אם יש 32% ערבים, מחציתם חיים בכפרים בלתי מוכרים, אז איך האזור הזה לא יהיה איזור כושל?
איימן עודה: לכן, לטובת כולם בנגב, לטובת היהודים והערבים בנגב, לטובת הנגב כולו, יש להכיר בכפרים הללו.
איימן עודה: מדובר על כפרים שמהווים פחות מ-5% מאדמות הנגב בצפוני.
<קריאה: 3%, 3%, 3%.
איימן עודה: כל התביעות, כל התביעות - - -
<קריאה: איימן, אתה מדבר על כלל - - -
איימן עודה: אני מדבר על הבעיה - - -
זאב בנימין בגין: אני מבקש להצטמצם בשאלה - - -
זאב בנימין בגין: שלפנינו.
איימן עודה: אני מדבר על הבעיה הספציפית ואני מדבר על הבעיה בכלל.
איימן עודה: לכן, הסיפור הזה הוא שונה מכל סיפור אחר, כי אתה בעצם רוצה לגרש ערבים ולהביא במקומם יהודים.
איימן עודה: דבר כזה לא קרה מאז - - - בשנת 53', זה קו אדום, זה שינוי בכללי המשחק.
איימן עודה: אני הייתי בארצות הברית בכל מיני מדינות, נפגשתי עם כל מיני אנשים אחראים, האנשים נבהלו, אמרו לי: מה, איך זה יכול להיות?
איימן עודה: אמרתי להם: כן, זה יכול להיות.
איימן עודה: זה מה שקורה עכשיו בישראל.
איימן עודה: אנחנו נפגשים עם שגרירים ומספרים להם, הם שמים יד על הראש ואומרים: לא, לא יתכן, אז אנחנו מוסרים להם את המסמכים, לכן, אני חושב שהסיפור הזה צריך לנהל אותו בעיקר פה, אבל גם צריך לבנאם את הספור הזה כי דבר כזה לא יכול להיעשות.
זאב בנימין בגין: חבר הכנסת ברושי, אתה ויתרת, בסבב הבא.
זאב בנימין בגין: חבר הכנסת אמיר אוחנה.
<קריאה: סליחה, הוא ויתר לטובת - - -
זאב בנימין בגין: הסברתי, אני הסברתי - - -
<קריאה: מה הדיונים האלה - - -
זאב בנימין בגין: הם ידברו ככל שהחברים יקצרו.
טלב אבו עראר: אבל אנחנו רוצים לשמוע אותם.
זאב בנימין בגין: נשמע אותם, נשמע אותם, טאלב, תן לי - - -
<ראיד אבו אלקיעאן: תן לנו - - -
זאב בנימין בגין: נשמע אותם.
<ראיד אבו אלקיעאן: נקום ונלך.
זאב בנימין בגין: אל תלכו, תשבו בבקשה, חברי הכנסת - - -
<ראיד אבו אלקיעאן: לְמה באנו?
<ראיד אבו אלקיעאן: אנחנו הקרבן, אנחנו הקרבן - - - אנחנו הקרבן.
זאב בנימין בגין: אני יודע, אתם תישמעו.
<סלח אבו אלקיעאן: אנחנו הקרבן.
זאב בנימין בגין: אני ביקשתי, אני ביקשתי, לאפשר לי - - -
<סלח אבו אלקיעאן: פעם אחת.
<קריאה: אנחנו נוותר.
זאב בנימין בגין: אני מאוד מבקש.
<סלח אבו אלקיעאן: הבנתי.
זאב בנימין בגין: זה מה שביקשתי.
<ראיד אבו אלקיעאן: אני מבקש, משנת 48', להקשיב לנו פעם אחת.
זאב בנימין בגין: יקשיבו לכם על פי הסדר.
<ראיד אבו אלקיעאן: זו - - - פוליטית.
<ראיד אבו אלקיעאן: זה לא פוליטי.
זאב בנימין בגין: בסדר, חברים, לא, אני מבקש לאפשר לי, הדיון הזה אינו פשוט עבור אף אחד.
<ראיד אבו אלקיעאן: אז למה באנו?
זאב בנימין בגין: חברים, לא ישַמָע איש בסוף, אני מציע ומבקש להמשיך בדיון על פי הסדר שאני קבעתי.
זאב בנימין בגין: כשאני לא אהיה היושב ראש אז יקבע יושב ראש אחר.
זאב בנימין בגין: אחרת לא נגיע גם לשמוע את האזרחים, יש עוד אנשים שאמורים להישמע.
זאב בנימין בגין: חבל, הוא אמר לי, אם הוא לא - - - אם חבר הכנסת ברושי לא מוכן לסידור שהצעתי אז יבוא עכשיו לדבר ואם לא אז בסבב הבא.
זאב בנימין בגין: איתן, מה דעתך?
איתן ברושי: אני בסבב הבא.
זאב בנימין בגין: שמעתי.
זאב בנימין בגין: חבר הכנסת אמיר אוחנה, בבקשה.
<קריאה: אני בסבב הבא.
זאב בנימין בגין: רק קצרו חברים, בדבריכם.
- הליכוד: אני מבטיח להיות קצר, אדוני.
- הליכוד: לשמוע את חבר הכנסת פריג' ואולי גם בהמשך את חברי הכנסת הערבים מדברים על בג"צ באופן הזה, שהוא נגד ערבים, חשבתי שעוד מעט חבר הכנסת פריג' יבקש D-9, בוודאי אנחנו - - -
<קריאה: יש רק אם זה - - -
זאב בנימין בגין: חברים, ביקשתי להצטמצם בנושא הדיון.
- הליכוד: אנחנו סומכים על בית המשפט העליון, שדן בנושא - - -
<קריאה: איך הממשלה - - - ?
<קריאה: אתה טועה בכתובת, עוד פעם, אף חבר כנסת ערבי לא ביקש D-9, אף אחד לא ביקש.
זאב בנימין בגין: חברים, לא יישמעו החברים האחרים.
- הליכוד: אני הבטחתי להיות קצר אבל אני לא יכול לדבר.
זאב בנימין בגין: תקצר בבקשה.
זאב בנימין בגין: טאלב.
זאב בנימין בגין: אמיר, בבקשה.
- הליכוד: אנחנו ודאי סומכים את ידינו על החלטת בית המשפט העליון.
- הליכוד: אני מזכיר גם לחבר הכנסת עודה שאומר שמאז 53' לא קרה דבר כזה, שגירשו ערבים כדי להכניס במקומם יהודים, אז קרה דבר כזה רק הפוך, -ב 2005, ב- 2005 גירשו כאן עשרות אלפי יהודים - - -
תמר זנדברג: לא בשטח מדינת ישראל.
- הליכוד: כולל מתים מקבריהם, כדי להכניס - - -
תמר זנדברג: לא. לא.
תמר זנדברג: לא - - - ישראל.
זאב בנימין בגין: אני ביקשתי, אני מבקש, אמיר, אני מבקש מכל החברים להצטמצם.
- הליכוד: אני הבטחתי להצטמצם - - -
<קריאה: הם לא אזרחי ישראל?
זאב בנימין בגין: אני מבקש - - -
תמר זנדברג: גוש קטיף כן.
תמר זנדברג: המדינה, מדינת ישראל, מדינת ישראל מעולם לא גירשה אזרחים והביאה במקומם אזרחים אחרים.
זאב בנימין בגין: אתה רוצה?
תמר זנדברג: אתם, זה שהחלטתם - - -
- הליכוד: מתים הוצאו מהקבר, מתים הוצאו מהקבר.
תמר זנדברג: זו לא מדינת ישראל.
זאב בנימין בגין: חבר הכנסת אוחנה.
זאב בנימין בגין: תמי.
תמר זנדברג: אדוני, לא, זו מדינת ישראל, תושבי מדינת ישראל - - -
<קריאה: אצלך אנשים שגרים - - -
תמר זנדברג: כן, תושבי עזה הם חלק ממדינת ישראל?
זאב בנימין בגין: אני אצטרך, אני אצטרך להפסיק את הישיבה.
זאב בנימין בגין: תמי, אני מאוד מבקש.
- הליכוד: משפט אחרון.
זאב בנימין בגין: אתם רואים את התוצאה.
זאב בנימין בגין: חברים, ביקשתי, אני לא אקבל את זה שוב, להצטמצם בנושא הדיון.
זאב בנימין בגין: הנושא כפי שהוגדר - - -
זאב בנימין בגין: הוא לגבי עקירת ישוב בדואי עתיר אום אלחיראן וזהו זה.
- הליכוד: ובכך אני אומר את המשפט האחרון.
- הליכוד: מדובר כאן בשידרוג, בדור ב' של הטענות הנוגעות להקפאה.
- הליכוד: בדרך כלל מדברים על הקפאת בנייה בשטחים, כאן רוצים שנקפיא את הבנייה היהודית - - -
<קריאה: זה לא שטח מדינת ישראל, כפרה - - -
- הליכוד: גם בתחומי 48' ואני מתנגד לך.
<קריאה: אם זה שטח מדינת ישראל אז זה משהו אחר.
- הליכוד: כמו שבית המשפט העליון אמר, אין בעיה עם האנשים שנמצאים שם, אנחנו לא טוענים כלפיהם כלום, הם לא פלשו אבל אין להם חזקה חוקית.
- הליכוד: אין להם חזקה חוקית ועל כן הם יצטרכו לפנות.
<קריאה: אם יהודים - - -
תמר זנדברג: איך אתם לא מתביישים?
זאב בנימין בגין: תמי, חברת הכנסת זנדברג.
<קריאה: הם אזרחים - - -
זאב בנימין בגין: חברת הכנסת זנדברג.
<קריאה: למדינה יש חזקה - - -
תמר זנדברג: לדבר על החוק ועל חזקה, להוציא ערבים, להכניס יהודים, איך אתם לא מתביישים?
<קריאה: רק על יהודים אסור - - -
<קריאה: רק לגרש - - -
תמר זנדברג: לא יעזור לך, אתה יכול - - - זו מדינת ישראל.
תמר זנדברג: אם מדינת ישראל רוצה שרצועת עזה תהיה שטח מדינת ישראל אז יש דרך - - -
<קריאה: יש שותפים לכך בירושלים.
<קריאה: אל תשיב בבקשה.
זאב בנימין בגין: חברת הכנסת זנדברג, חברת הכנסת זנדברג, תמי, אני קורא לך לסדר בפעם הראשונה.
זאב בנימין בגין: יגיע תורך.
זאב בנימין בגין: אני מבקש מאוד, אחרת לא יגיע תורם של אנשים שאני חשבתי שאת רוצה שיישמעו.
זאב בנימין בגין: חבר הכנסת קיש בבקשה, אבקש להצטמצם לנושא הדיון.
יואב קיש: אני חושב שראשית, כהערה לסדר, בקשה, אם אנחנו באמת שומעים את נציגי הישוב הבדואי, אני חושב שנכון גם שנציג עמותת "רגבים" ידבר - - -
זאב בנימין בגין: תן לי לנהל את זה בבקשה.
יואב קיש: אני אגיד דבר אחד, הרי מה הסיטואציה שאנחנו נמצאים בה?
יואב קיש: הסיטואציה היא באמת כואבת, מדובר על לקיחת אזרחי מדינת ישראל ולהעביר אותם מן המקום שבו הם גרים וזו סיטואציה כואבת.
יואב קיש: וכמו שאתם רואים, היא כואבת מאד גם לימין וגם לשמאל, וכל אחד בתחומו אבל, בואו נסתכל רגע מה קרה פה.
יואב קיש: אנחנו – לפחות עד היום, עם כל הקונפליקטים האלה, כשהגענו למקומות האלה, אז בסופו של דבר הגיעו לבג"צ, טענו בבג"צ, הושמעו הטענות מכל הצדדים, בג"צ הגיע להחלטה, אני מבין שבמקרה הזה גם היה ערעור על ההחלטה ורק לפני חודש, סופית יש לנו בג"צ חלוט בעניין.
יואב קיש: אנחנו בפתח של שער מסוכן, כי אם עולה פה דרישה עכשיו לא לכבד החלטת בג"צ חלוטה על ידי הרשות המחוקקת, בעיניי זה פתח להתדרדרות קשה - - -
טלב אבו עראר: כל החלטות בג"צ ביצעת כבר?
טלב אבו עראר: כל ההחלטות?
זאב בנימין בגין: עזוב, טאלב, טאלב.
יואב קיש: אני הקשבתי לך בשים לב - - -
טלב אבו עראר: את האמת - - -
יואב קיש: אתה דיברת - - -
טלב אבו עראר: הביאו אותם לבג"צ, הביאו אותם לבג"צ.
טלב אבו עראר: רק מילה.
יואב קיש: טאלב, אני לא הפרעתי לך, טאלב, טאלב, לא הפרעתי לך.
טלב אבו עראר: יש כמה עובדות בג"צ - - -
זאב בנימין בגין: לא, לא, זו לא מילה, תגיד לי אחרי הדיון.
טלב אבו עראר: יש בג"צ שעד היום המדינה - - -
יואב קיש: טאלב, אני הקשבתי לך בשים לב, אני - - -
זאב בנימין בגין: יש לך דיון, כן, חבר הכנסת קיש.
יואב קיש: הדמוקרטיה היא הדרך היחידה שאנחנו נוכל לשמור פה מצד אחד על הזכויות - - -
טלב אבו עראר: זו גזענות, לא דמוקרטיה.
טלב אבו עראר: אתה מגרש ערבים - - -
זאב בנימין בגין: טאלב, את הדיון - - -
<קריאה: אתה אומר שבג"צ - - -
יואב קיש: אתה יודע מה הבעיה - - -
<קריאה: דמוקרטיה זה - - -
זאב בנימין בגין: אני אוציא אותך.
טלב אבו עראר: דמוקרטיה - - -
יואב קיש: אתה יודע מה הבעיה?
<קריאה: דמוקרטיה זה לא.
זאב בנימין בגין: חברים, אני אצטרך, אני, אי אפשר כך לנהל דיון, אני חושב שאני די סבלני אבל, אני מבקש גם שאורחים אחרים, אורחים ידברו אז אני מבקש להקשיב.
זאב בנימין בגין: גם החברים, גם האורחים שאתה חושב שראוי שיישמעו - - -
יואב קיש: אני חושב - - -
זאב בנימין בגין: אם תתן לו לדבר, נאפשר להם, בבקשה.
זאב בנימין בגין: חבר הכנסת קיש.
יואב קיש: אם אתה רוצה שידברו.
זאב בנימין בגין: אל תפריע, אל תפריע, אל תפריע.
זאב בנימין בגין: אחרי זה יאמרו שאני נוהג בך באלימות.
יואב קיש: לכן, אני חושב אם אנחנו פה שומעים כל הזמן קריאות שהורגים את הדמוקרטיה ואין דמוקרטיה והחוק הזה הוא נגד הדמוקרטיה, שזה החוק בעיניי, לא החוקים שהכנסת מנסה לחוקק אלא הדיון הזה, שעיקרו נובע מערעור על בג"צ חלוט, זו סכנה לדמוקרטיה וטאלב, זה יפגע בכם הרבה יותר משזה יכול לפגוע בו.
טלב אבו עראר: בג"צ לא פסק את זה.
זאב בנימין בגין: חברים, אני מזכיר - - -
<קריאה: הבג"צ לא - - -
זאב בנימין בגין: שנשיאות הכנסת - - -
יואב קיש: בג"צ אמר שהפולשים צריכים לעזוב את השטח.
זאב בנימין בגין: חברים - - -
<קריאה: בג"צ קבע שהם לא פולשים.
זאב בנימין בגין: אני מבקש להמשיך.
<קריאה: בג"צ לא אמר שהם פולשים, קיש, קיש - - -
<קריאה: בג"צ החליט - - -
<עמיחי יוגב: יש החלטות של בג"צ בצורה ברורה, יש להם את האפשרות לקבל מגרש ב"חורה".
<קריאה: חבר הכנסת קיש - - -
שולי מועלם-רפאלי: מצוין אז שיצטרפו לישוב החדש, יש להם את האישור החדש.
זאב בנימין בגין: לא ידברו ככה.
יואב קיש: איפה היית כשהרסו את הבניינים - - - איפה היית?
שולי מועלם-רפאלי: יתכבדו ויצטרפו לישוב החדש, אם הם לא פולשים - - -
זאב בנימין בגין: את ביקשת?
<קריאה: קבלה - - - אף אחד לא יקבל אותם.
זאב בנימין בגין: האם את ביקשת?
שולי מועלם-רפאלי: לא נותנים להם, נתנו להם - - -
זאב בנימין בגין: שולי, שולי, האם את ביקשת רשות הדיבור?
זאב בנימין בגין: יגיע תורך, אני מבקש רק לדברים האחרונים שנשמעו, לומר, שהדיון הזה - - -
שולי מועלם-רפאלי: כי אני רואה את זה - - -
זאב בנימין בגין: מתקיים בוועדת הפנים, שולי, אל תפריעי לי, הדיון הזה מתקיים לאחר שהנושא אושר לדיון מהיר על ידי נשיאות הכנסת.
זאב בנימין בגין: בבקשה, חבר הכנסת אחמד טיבי, בבקשה.
זאב בנימין בגין: אחריו יוסף ג'בארין.
זאב בנימין בגין: חברים, לקצר, לא להתלהט ונמשיך עד הסוף.
זאב בנימין בגין: ואפילו נשמע את החברים האורחים.
אחמד טיבי: המילה "לא להתלהט" מתאימה להחלטה אדוני היושב ראש.
אחמד טיבי: מגרשים ערבים ואומרים להם: תירגעו כי זו דמוקרטיה.
אחמד טיבי: יש החלטת בית משפט.
אחמד טיבי: אני הייתי בארצות הברית לפני יותר משבוע והצגתי את הנושא של אום אל חיראן והקמת חיראן בכול פורום אפשרי.
אחמד טיבי: בבית הלבן, במחלקת המדינה, בקונגרס, עם יהדות ארצות הברית, לפחות בשתי פגישות, אנשים ששמעו אותי חשבו שאני הוזה.
אחמד טיבי: מה, הורסים ישוב שכבר קיים חמישים שנה - - -
<קריאה: ששים.
<קריאה: ששים ואחת.
<קריאה: ששים, ששים.
אחמד טיבי: אני אגיד מה אמרו לי, יהודים במקרה הזה.
אחמד טיבי: - - - של ערבים, כדי להקים במקומו ישוב יהודי?
אחמד טיבי: In the same name?
אחמד טיבי: אמר לי מישהו חשוב, אמרתי לו: in the same name.
אחמד טיבי: הסברתי לו - - -
<קריאה: טאלב, הוא מייצג אותך.
אחמד טיבי: שהאגודה המקימה את חיראן, מפרשת את השם של חיראן, שזה חיים, רוח ונפש.
אחמד טיבי: אז זה בדיוק ההיפך ממה שקורה כאן, האם זה מים חיים?
אחמד טיבי: זה מוות, זה מוות לאנשים האלה, מוות לעתיד שלהם, מוות להיסטוריה שלהם, מי גירש אותם פעמיים ועכשיו זה הגירוש השלישי?
אחמד טיבי: מי אמר שהם בני רשות?
אחמד טיבי: לאלה, חברי, חבר הכנסת קיש, טעית עובדתית, אמרת שבית המשפט - - -
יואב קיש: אני יכול להקריא לך ציטוטים מבית המשפט, אתה רוצה?
אחמד טיבי: גם אני, גם אני.
יואב קיש: או.
יואב קיש: קיי.
זאב בנימין בגין: יש לכל אחד זכות לטעות כאן, בבקשה.
אחמד טיבי: הציטוט של בית המשפט.
אחמד טיבי: בית המשפט לא התערב בהחלטת המדינה, המדינה החליטה להרוס ולפנות ולהקים ישוב, שעל פי התחזיות, ב-2030 יגורו שם 10,000 איש.
אחמד טיבי: תגידו, מדינת ישראל, היהודים של מדינת ישראל, שלטון הרוב של מדינת ישראל, האם קצה נפשו ב-1,000 איש שגרים שם כבר ששים שנה?
אחמד טיבי: האם אתם לא יכולים להתקיים בלי שהאנשים האלה, יחד עם הבנים שלהם, ימשיכו לגור באותו המקום?
אחמד טיבי: מה יקרה אם תְּפַתְחו את כל האזור בשביל כולם?
אחמד טיבי: מה יקרה אדוני, אם תפתחו את האזור בשביל כולם?
יואב קיש: זה נאמר בבג"צ, היתה החלטה.
זאב בנימין בגין: יואב, תן לו בבקשה.
זאב בנימין בגין: לא, אני לא אסכים.
זאב בנימין בגין: יואב.
יואב קיש: אני לא מתנגד להחלטת הבג"צ הזו.
יואב קיש: איפה הדמוקרטיה שלך?
יואב קיש: פתאום אתה נלחם בבג"צ, האם אתה רוצה שגם אני אלחם בבג"צ?
זאב בנימין בגין: יואב, חבר הכנסת קיש, אני קורא לך לסדר בפעם הראשונה.
זאב בנימין בגין: חבר הכנסת טיבי, אנא קצר וסיים.
אחמד טיבי: 'אפרופו' בג"צ, אפרופו האמירה הדמיונית ש"בג"צ הוא טוב לערבים", המוסד הזה מעולם לא נתן סעד - - -
יואב קיש: אף אחד לא אמר את זה, אף אחד לא אמר את זה.
אחמד טיבי: החברים שלך אמרו.
זאב בנימין בגין: חבר הכנסת קיש, אני קורא לך לסדר בפעם השנייה.
אחמד טיבי: למרות שבג"צ אישר גירושים, הפקעות, חיסולים, התנחלויות, לא עמד על החלטתו ליישב מחדש ולהחזיר את תושבי - - -
זאב בנימין בגין: חבר הכנסת טיבי, אבקש לסיים.
אחמד טיבי: מעולם לא אמרנו שצריך לעלות עליו עם D-9.
אחמד טיבי: האנשים האלה פונים גם לבתי משפט - - -
יואב קיש: זה מה שאתם עושים עכשיו.
אחמד טיבי: גם לוועדת הפנים, עושים הפגנות, הכול לפי חוק ואתם מחסלים להם את העתיד, על פי חוק.
זאב בנימין בגין: חבר הכנסת יוסף ג'בארין.
אחמד טיבי: לכן הם אומרים - - -
זאב בנימין בגין: אתה סיימת.
אחמד טיבי: צריך לפנות גם לקהילה הבינלאומית.
זאב בנימין בגין: אתה סיימת, חבר הכנסת.
אחמד טיבי: הם נלחמים על החיים שלהם ואתם נלחמים על אדמה לאנשים שלא רצו - - -
יואב קיש: אנחנו נלחמים על הדמוקרטיה, אנחנו נלחמים ובג"צ - - -
אחמד טיבי: משפט אחד.
זאב בנימין בגין: היה לך משפט נהדר.
אחמד טיבי: יש לי משפט עוד יותר נהדר.
זאב בנימין בגין: חבר הכנסת ג'בארין.
אחמד טיבי: המשפט הזה, המקרה הזה של הריסת אום אל חיראן והקמת חיראן הוא חורבן, והוא prototype של האפרטהייד.
אחמד טיבי: הנה, אמרתי את זה שלש פעמים באותו - - -
זאב בנימין בגין: חבר הכנסת יוסף ג'בארין, בבקשה.
יוסף ג'בארין: האמת היא שאני רוצה לייחד את דבריי - - -
זאב בנימין בגין: את דבריך הקצרים תייחד בבקשה.
יוסף ג'בארין: לחבריי בקואליציה.
יוסף ג'בארין: אני לא חושב שזה המקרה שעליו אנחנו אמורים להתקוטט, תנו לי שתי דקות ואני אסביר.
יוסף ג'בארין: שני הטיעונים שבדרך כלל מעלים כשמדובר באוכלוסייה הבדואית הם האחד, שהם פולשים והטיעון השני, שאין אפשרות תיכנונית להקים יישוב שם.
יוסף ג'בארין: אלה שני הטיעונים שבדרך כלל אנחנו מתמודדים אתם.
יוסף ג'בארין: המקרה של אום אל חיראן ועתיר הוא מקרה יוצא דופן שבו שני הטיעונים הללו פשוט לא תקפים.
יוסף ג'בארין: מי אמר שהם לא תקפים – בית המשפט.
יוסף ג'בארין: בג"צ עצמו אמר - - -
יואב קיש: האם יש להם זכויות במקום?
זאב בנימין בגין: תנו - - -
יואב קיש: לא, כי הוא לוקח - - -
זאב בנימין בגין: תתרגלו לשמוע.
זאב בנימין בגין: אמרת, הוא אומר, בסדר.
<קריאה: הוא מחדש את הסיפור.
זאב בנימין בגין: בסדר, שמענו.
זאב בנימין בגין: שמענו.
טלב אבו עראר: הוא מחפש טלוויזיה.
יואב קיש: ביום שתהיה יושב ראש הועדה אז - - -
יוסף ג'בארין: הוא רוצה לשמוע, אני בטוח.
יוסף ג'בארין: בג"צ אמר במפורש שתושבי אום אל חיראן ועתיר הם לא פולשים, המדינה לפני ששים שנה הסיעה אותם למקום הזה ולכן הם נמצאים ברשות.
יוסף ג'בארין: ולכן, אין שום מחלוקת עובדתית שהם לא פולשים.
יואב קיש: אבל יש להם זכויות - - -
זאב בנימין בגין: יואב, יואב.
יוסף ג'בארין: כן, בית המשפט אמר, בגלל שהם ברשות - - -
זאב בנימין בגין: יואב, עדיין לא ביקשתי, יואב, לא ביקשתי, ביקשתי שקט, אל תצא.
זאב בנימין בגין: אני אומר לך, אני אומר לך איך גידלתי ילדים.
זאב בנימין בגין: הילדים שלי לא אכלו כל כך טוב, הייתי אומר להם: עוד שלש כפיות, בכפית השנייה הייתי אומר שתיים ורבע, שתיים וחצי, אז קראתי לך לסדר פעם שנייה ועכשיו שתיים ורבע.
זאב בנימין בגין: בקצרה.
יוסף ג'בארין: יש להם זכות?
יוסף ג'בארין: בית המשפט אומר שכן.
יוסף ג'בארין: העובדה שהם נמצאים כאן ברשות, ששים שנה, יצרה זכות, זכות משפטית, אפילו שלא לדבר על הזכות המוסרית.
יואב קיש: להיפך.
זאב בנימין בגין: יואב, אי אפשר.
יוסף ג'בארין: זה הטיעון הראשון, הטיעון השני הוא שבדרך כלל אומרים הוא שהמדינה לא יכולה להקים בכל ישוב קטן, - - - וכדו'.
יוסף ג'בארין: באה המדינה ואומרת ובג"צ גם ראה את זה, שיש פשוט תכנית, יש תכנית להקים ישוב ממש על אותה חלקה.
זאב בנימין בגין: נו, חבר'ה.
זאב בנימין בגין: קדימה.
יוסף ג'בארין: זה אומר שגם ברמה התכנונית, האופציה התכנונית קיימת, ההיתכנות קיימת, זה אומר שיש להם זכות כי הם לא פולשים ולכן, אין שום סיבה שבעולם להגיע לצעד דרסטי, בלתי אנושי, של גירוש התושבים, זה פשוט, זו נכבה שניה ברורה כנגד התושבים הללו.
יוסף ג'בארין: ולכן, אמר חבר הכנסת טלב א סנע באופן ברור, התושבים – וסליחה - - -
<קריאה: אבו עראר.
זאב בנימין בגין: זה מתאים ליהודי לטעות, זה לא מתאים לך.
זאב בנימין בגין: לי מתאים לטעות ככה.
יוסף ג'בארין: חברי טאלב, כולם יודעים שהוא החבר הכי טוב שלי ברשימה, אמר חברי טאלב אבו עראר - - - ישוב משותף, אתם מדברים כל הזמן על חיים משותפים וכבוד ושוויון אז הנה, התושבים בוחרים שלידם יקום ישוב יהודי וזה יהיה ישוב משותף יהודים וערבים, אז למה להגיע למצב של גירוש, כאשר יש אופציה של דו-קיום?
זאב בנימין בגין: זו הייתה שאלה רטורית ואני אזכיר שלפני שנים רבות אחד מחברי הכנסת עמד על הדוכן ואמר: "ואני שואל את השאלה הזאת כשאלה רטורית ואני דורש מן הממשלה תשובה מיד".
זאב בנימין בגין: חבר הכנסת אכרם חסון, בבקשה.
אכרם חסון: לא נגיד את שמו.
אכרם חסון: אדוני היושב ראש, זה ללא כל ספק מצב בלתי נסבל, לפי דעתי, לא דמוקרטי ולא אחראי.
אכרם חסון: במדינות מתוקנות בעולם, כמו דנמרק או שבדיה, כמו הולנד, גם בתי המשפט וגם הממשלות נותנים העדפה מתקנת ובאים לקראת המיעוט, כי המיעוט אין לו כוח פוליטי ואין לו כוח כלכלי, הוא לא יכול להילחם במוסדות המדינה ולא בפקידים, שיושבים במשרדי הממשלה ומתכננים איך שהם רוצים.
אכרם חסון: מצב כזה בלתי נסבל מביא לשנאה, מביא לתיסכול.
אכרם חסון: מדובר באזרחים שמשרתים את מדינת ישראל.
אכרם חסון: ישנו מנהיג ישראלי שאמר: נאמנות היא אזרחות והיא זכויות ואני אומר לך, זה לא מיושם אף פעם בשטח.
אכרם חסון: האנשים האלה, מה הם רוצים, כל בקשתם שתהיה להם קורת גג בצורה מכובדת ואחראית, כדי שיחיו כמו כל אזרח מכובד במדינת ישראל.
אכרם חסון: האנשים האלה חיים היום בלי חשמל, בלי תשתיות, בלי גני ילדים ובלי בתי ספר.
אכרם חסון: זה מתאים למדינות עולם שלישי או עולם רביעי אם יש.
אכרם חסון: לכן, אני אומר לך, אני גם לוקח את עצמי כדרוזי, כבן מיעוט, כשלקחו את הפארק, אלפי דונמים לקחו מן הדרוזים בכרמל, כשלקחו מבית ג'אן - - -
זאב בנימין בגין: להצטמצם לדיון הזה.
אכרם חסון: לא יהיה עימות, אני רק - - -
זאב בנימין בגין: לא עימות, בדיון.
זאב בנימין בגין: אני מבקש להצטמצם בנקודה.
אכרם חסון: אנחנו נלחמנו, גם כשלקחו את האדמות לתעשייה הצבאית ביוקנעם מהדרוזים אז אמרו: בבקשה, אם זה לטובת המדינה אז קחו.
אכרם חסון: כשהחזירו את זה למועצה המקומית או לעירית יוקנעם והתחילו לבנות נדל"ן שם, לא באו ואמרו לדרוזים: בואו תהיו שותפים, אז בואו נלמד לקח מן העבר, בואו נלמד מכול הטעויות, הרבה דיונים היו בוועדות הפנים, מה יצא מזה?
אכרם חסון: אם לא תהיה חקיקה ואם לא נהיה אנשים מכובדים ואחראים על כל מילה שאנחנו אומרים ונעגן אותה בחוק, אז זה שהאנשים האלה לא יפגינו יביא את הבנים שלהם לתסכול מול המשטרה ומול אנשי החוק, אדוני היושב ראש, אני אומר דברים חשובים מאוד.
זאב בנימין בגין: אני לא אמרתי ש - - -
אכרם חסון: אני אגיד לך למה, כי אני ראש עיר והייתי שם ראש ועדת תיכנון ובנייה, התסכול אוכל את הצעירים בקרב כל המיעוטים במיוחד הדרוזים והבדואים ואחרים, הגיע הזמן שנעשה מעשה.
אכרם חסון: אני מבקש מכבודך, בוא נקח את הדיון הזה למקום אחראי וענייני.
אכרם חסון: זה לא יהודים ולא ערבים.
אכרם חסון: אנחנו רוצים ליישב את הנגב, אנחנו רוצים לפתח את הנגב וזה חשוב אבל, הם חלק מן הנגב, הם לא סוג ג' ואנחנו לא צריכים להישאר סוג ב' וסוג ג'.
<קריאה: שוכראן, שוכראן.
זאב בנימין בגין: חבר הכנסת דב חנין.
דב חנין: תודה אדוני היושב ראש, אני מכיר את הפרשה הזו לעומק ואני יכול לדבר עליה שעות.
דב חנין: אני רוצה לדבר על פסק הדין של בית המשפט העליון, שקראתי אותו מאוד בעיון.
דב חנין: בית המשפט העליון לא קבע שזה מעשה טוב לגרש את תושבי אום אל חיראן, הוא לא קבע את זה.
דב חנין: בית המשפט העליון קבע שמותר למדינה לגרש את תושבי אום אל חיראן, למרות שהם לא פולשים.
דב חנין: אין שום וויכוח שהם לא פולשים.
דב חנין: אני מצטער על פסק הדין הזה, אני חושב שדעת המיעוט בבית המשפט העליון הייתה הדיעה הנכונה.
דב חנין: גם בבית משפט עליון מכובד כמו בארצות הברית - - -
זאב בנימין בגין: כבוד השופטת דפנה ארז ברק.
דב חנין: גם בבית משפט עליון מכובד כמו בית המשפט העליון בארצות הברית, שם ב-1858 פסק הדין של דראד סקוט, שבית המשפט העליון האמריקאי מתבייש בו עד היום.
דב חנין: אני חושב שגם פסק הדין הזה, בעוד הרבה שנים יתביישו בו, כך אני חושב.
דב חנין: לדעתי זה גם לא חוקי מה שהמדינה עושה, אבל לא על זה הוויכוח, לא על זה הוויכוח כאן, כי הוויכוח כאן הוא לא על השאלה האם זה חוקי אלא על השאלה האם המדינה צריכה לעשות את זה.
דב חנין: בית המשפט לא אומר למדינה: תעשי או לא תעשי, אלא הוא אומר: מותר לך, תעשי אם את רוצה.
דב חנין: אני אומר למדינה: אל תעשי את זה, אל תעשי את זה, כי זה לא מוסרי, אל תעשי את זה כי זה לא אנושי, אל תעשי את זה כי זה מאוד מאוד מטופש, ואל תעשי את זה כי בסוף זה לא יהיה.
דב חנין: לא יקרה מצב שיגרשו אנשים מהבית שלהם כי הם ערבים ועל הבית הזה יבנו בית ליהודים, זה לא יקרה כי בסופו של דבר המצפון והצדק ינצחו.
זאב בנימין בגין: תודה רבה חבר הכנסת חנין.
זאב בנימין בגין: חבר הכנסת עודד פורר.
זאב בנימין בגין: אני מבקש להתמיד בשיטת ההאזנה שנקטו בה כל הנוכחים בדקות האחרונות.
זאב בנימין בגין: בבקשה, חבר הכנסת עודד פורר.
עודד פורר: תודה אדוני - - -
עיסאווי פריג': אני מעוניין לשמוע את דעתך, אדוני היושב ראש.
זאב בנימין בגין: סליחה?
עיסאווי פריג': אני מעוניין לשמוע את דעתך.
זאב בנימין בגין: אני הצהרתי בתחילת הישיבה שאני מכהן כאן כיושב ראש ואני צריך לצלוח את הדיון הזה עד לשעה אחת עשרה, בלי נפגעים רבים מדי.
עיסאווי פריג': מה עמדתך לגבי בנושא?
זאב בנימין בגין: עיסאווי, אנחנו נדבר למעלה אצל ציונה, בסדר?
זאב בנימין בגין: ניפגש אצל ציונה.
זאב בנימין בגין: כן, עודד, בבקשה.
עודד פורר: אני קודם כל רוצה לומר שאחת הבעיות שמתעוררות כאן היא בעיקר בגלל שממשלות ישראל לדורותיהן, מושכות את ידיהן מלטפל ולהסדיר את נושאי הבדואים בנגב, למרות הניסיונות שנעשו ואתה לקחת בזה חלק נכבד.
עודד פורר: בכל פעם נסוגים, לוקחים צעד קדימה שניים אחורה, יש בעיה בנושא הסדרת הישוב הבדואי בנגב, שהממשלה צריכה לטפל בה ולא לטמון את ראשה בחול.
עודד פורר: כשנצלול לתוך העניין הזה אז נראה שזה מדהים איך כולם הופכים את מה שקרה פה ואת מה שקורה פה לאיזה רעם ביום בהיר.
עודד פורר: הרי הרעם הזה כבר היה ב-2002, החלטת הממשלה שהתקבלה התקבלה עוד בממשלת שרון בשנת 2002.
עודד פורר: הייתה עתירה לבית משפט שלום ב-2004 שנדחתה ב-2009.
עודד פורר: ערערו למחוזי, המחוזי דחה את הערעור ב-2011.
עודד פורר: ביקשו דיון נוסף ורשות ערעור נוספת בעליון ובינואר 2016 העליון דחה את הבקשה הזו.
עודד פורר: זה ההליך המשפטי שקרה פה אז אי אפשר לבוא ולהגיד: בית המשפט אמר או לא אמר.
עודד פורר: חבר'ה, בית המשפט דחה את העתירה בעניין הזה.
עודד פורר: יותר מזה, כשאומרים שהם יושבים שם ושיש להם איזושהי בעלות על הקרקע, אז פסק בית המשפט העליון, על פי דיני הקניין, שלא רכשו בני השבט זכויות בעלות במקום, אפילו שישבו בו ברשות.
עודד פורר: הם בנו במקום בנייה נרחבת ללא היתרים ועשו בנייה בלתי חוקית.